Το Τμήμα Διοικητικής Επιστήμης και Τεχνολογίας του Πανεπιστημίου Πελοποννήσου συμμετέχει στον νέο κύκλο σεμιναρίων της Google 
Θέμα: Νέα εκπαιδευτικά σεμινάρια Τεχνητής Νοημοσύνης από την Google
Η Τεχνητή Νοημοσύνη αποτελεί βασικό πυλώνα του ψηφιακού μετασχηματισμού της εκπαίδευσης και της αγοράς εργασίας, ενισχύοντας την παραγωγικότητα, την έρευνα και την ανάλυση δεδομένων. Η Google διοργανώνει έναν νέο κύκλο διαδικτυακών σεμιναρίων, χωρίς χρέωση, ο οποίος είναι πλέον ανοιχτός για το σύνολο των φοιτητών και αποφοίτων όλων των πανεπιστημίων της Ελλάδας.
Στόχοι Εκπαιδεύσεων:
· Εξοικείωση με τις βασικές αρχές, τις εφαρμογές και τις προοπτικές της Τεχνητής Νοημοσύνης.
· Ανάπτυξη πρακτικών δεξιοτήτων για την αξιοποίηση εργαλείων AI (Gemini, NotebookLM κ.ά.) στις σπουδές και την καθημερινότητα.
· Ασφαλής, υπεύθυνη και ηθική αξιοποίηση της τεχνολογίας στο ακαδημαϊκό και επαγγελματικό περιβάλλον.
Σας καλούμε να παρακολουθήσετε διαδικτυακά τα παρακάτω σεμινάρια:
· Πέμπτη 08/10 (12:30 – 14:00) | Κατανοώντας την Τεχνητή Νοημοσύνη Γνωριμία με την παραγωγική τεχνητή νοημοσύνη (Generative AI) και τις δυνατότητές της. Μάθετε πώς να αυτοματοποιείτε καθημερινές διαδικασίες και να δίνετε σαφείς οδηγίες (prompts) για να πετυχαίνετε τα καλύτερα δυνατά αποτελέσματα.
· Τρίτη 13/10 (17:00 – 18:30) | Gemini Academy για φοιτητές Εισαγωγή στις βασικές έννοιες του AI με έμφαση στο Gemini, συζήτηση για την ακαδημαϊκή ακεραιότητα και ζωντανές επιδείξεις για σύνοψη κειμένων, οργάνωση χρόνου και ανάλυση δεδομένων.
· Τετάρτη 21/10 (12:30 – 14:00) | Αξιοποίηση του AI στα εργαλεία γραφείου Πρακτικοί τρόποι εξοικονόμησης χρόνου στη σύνταξη εκθέσεων και email με το Gemini, ταχεία ανάλυση σύνθετων δεδομένων μέσω του NotebookLM και οργάνωση projects στο Google Workspace.
· Πέμπτη 29/10 (17:00 – 18:30) | Αξιοποίηση της ΤΝ στο Marketing Ανάλυση κοινού και εκθέσεων αγοράς με το NotebookLM, δημιουργία περιεχομένου για social media με το Gemini και παρακολούθηση απόδοσης μέσω του Google Analytics 4.
👉 Εγγραφείτε εδώ: https://rsvp.withgoogle.com/events/ai-skilling-google-universities-gr
Μετά την ολοκληρωμένη παρακολούθηση κάθε σεμιναρίου, θα λάβετε ηλεκτρονικά βεβαίωση παρακολούθησης εντός 1 εβδομάδας.
